21. ΝΟΜΟΘΕΤ.ΔΙΑΤΑΓΜΑ υπ’ αριθ. 71 της 25/27 Σεπτ. 1974 (ΦΕΚ Α΄ 268)  Περί συμπληρώσεως και αναστολής διατάξεων του Ν.Δ. 139/1969 «περί ιεραρχίας, προαγωγών, αποστρατείας και μεταθέσεων των μονίμων αξιωματικών των Σωμάτων Χωροφυλακής, Αστυνομίας Πόλεων, Λιμενικού και Πυροσβεστικού». Άρθρ.1.-(Προστίθεται παρ. 5 και η υπάρχουσα 5 λαμβάνει αριθ. 6, εις το άρθρ. 44 Ν.Δ. 139/1969). Άρθρ.2.-Ο χρόνος παραμονής εν τω κατεχομένω βαθμώ αξιωματικών του Πυροσβεστικού Σώματος, ως προς το δικαίωμα προαγωγής, ορίζεται ως ακολούθως: Ανθυποπυραγός 3 έτη εις τον βαθμόν. Υποπυραγός 4 έτη εις τον βαθμόν. Πυραγός 5 έτη εις τον βαθμόν ή 20 έτη εις το Σώμα, εξ ων 2 έτη εις τον βαθμόν του Πυραγού. Επιπυραγός 4 έτη εις τον βαθμόν ή 25 έτη εις το Σώμα, εξ ων 2 έτη εις τον βαθμόν του Επιπυραγού. Αντιπύραρχος 4 έτη εις τον βαθμόν ή 30 έτη εις το Σώμα, εξ ων 2 έτη εις τον βαθμόν του Αντιπυράρχου. Πύραρχος 2 έτη εις τον βαθμόν ή 30 έτη εις το Σώμα, εξ ων 1 έτος εις τον βαθμόν του Πυράρχου. Αντιπύραρχος 2 έτη εις τον βαθμόν ή 30 έτη εις το Σώμα, εξ ων 1 έτος εις τον βαθμόν του Αντιπυράρχου. Άρθρ.3.-1.Αρχηγός του Πυροσβεστικού Σώματος διορίζεται δια Π.Δ/τος εκδιδομένου προτάσει του Υπουργού Δημοσίας Τάξεως, ανώτατος εν αποστρατεία αξιωματικός του Σώματος τούτου ή των Σωμάτων Ασφαλείας ή των Ενόπλων Δυνάμεων, μη υπερβάς το 60ον έτος της ηλικίας του. Η απόλυσις αυτού, ως και του κατά την δημοσίευσιν του παρόντος υπηρετούντος Αρχηγού Πυροσβεστικού Σώματος, ενεργείται οποτεδήποτε δια Π.Δ/τος εκδιδομένου προτάσει του Υπουργού Δημοσίας Τάξεως. Κατά την πρώτην εφαρμογήν του παρόντος δύναται ο διοριζόμενος ως Αρχηγός, να έχη ηλικίαν άνω των 60 ετών, εν τη περιπτώσει δε ταύτη το όριον ηλικίας του Αρχηγού, περί ου το άρθρ. 51 παρ. 1 του Ν.Δ. 139/1969, αυξάνεται κατά δύο έτη. 2.Υπαρχηγός Πυροσβεστικού Σώματος, μη υπάρχοντος Πυράρχου, διορίζεται Αντιπύραρχος, έχων συμπληρωμένην τουλάχιστον 18 μηνών υπηρεσίαν εις τον βαθμόν, επιλεγόμενος υπό του εν άρθρ. 37 παρ. 3 του Ν.Δ. 139/1969 Συμβουλίου. Ο επιλεγόμενος προάγεται εις τον βαθμόν του Πυράρχου άμα τη επιλογή του, μετά παραμονήν δε, εν τω βαθμώ τούτω, έξ μηνών, προάγεται αυτεπαγγέλτως εις τον βαθμόν του Αρχιπυράρχου. Οι αρχαιότεροι του επιλεγέντος ως Υπαρχηγού Αντιπύραρχοι χαρακτηρίζονται ως παραμένοντες, κατά τα λοιπά δε εφαρμόζονται ως προς τούτους τα οριζόμενα εις το άρθρ. 53 παρ. 2 του Ν.Δ. 139/1969. Άρθρ.4.-Αι διατάξεις των άρθρ. 2 και 3 του παρόντος εφαρμόζονται επί μίαν 3ετίαν από της ενάρξεως της ισχύος του παρόντος. Κατά το χρονικόν τούτο διάστημα αναστέλλεται η εφαρμογή των διατάξεων των άρθρ. 19 παρ. 1 περίπτ.γ΄ και 44 παρ. 1 έως 3 του Ν.Δ. 139/1969. Κατά το αυτό χρονικόν διάστημα απαγορεύεται η προαγωγή νεωτέρου έχοντος συμπληρώσει τα προς τούτο τυπικά προσόντα, εφ’ όσον ο αμέσως αρχαιότερός του δεν έχει εισέτι συμπληρώσει ταύτα. Άρθρ.5.-Από της ενάρξεως της ισχύος του παρόντος καταργούνται αι διατάξεις του άρθρ. 62 παρ. 2 περίπτ.α΄ του Ν.Δ. 139/1969, ως ετροποιήθησαν δια του Ν.Δ. 812/1971, αι αφορώσαι μόνον εις την διαδικασίαν πληρώσεως της θέσεως του Υπαρχηγού Πυροσβεστικού Σώματος. Άρθρ.6.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως.  (Αντί για τη σελ. 24,571) Σελ. 24,571(α) Αξιωματικοί Σωμάτων Ασφαλείας 4.Α.δ.20-21   480  